รอบเดือนหนูไม่มาจะ6เดือนแล้วค่ะ ปกติรอบเดือนมาไม่ปกติอยู่​แล้วตั้งแต่เริ่มแรกเลย ต้องค่อยกินยาสตรีเพื่อให้มีรอบเดือน พอหยุดกินก็จะไม่มาเลยค่ะ หนูไม่เคยมีเพศ​สัมพันธ์​
สวัสดีค่ะ การที่ประจำเดือนหายไปนาน 6 เดือน โดยที่ไม่เคยมีเพศสัมพันธ์ อาจเกิดจาก- การมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้- การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป- มีภาวะไทรอยด์ฮอร์โมนผิดปกติแนะนำควรไปพบแพทย์เพื่อตรวจหาสาเหตุ หากไม่ได้เกิดจากมีภาวะไทรอยด์ฮอร์โมนผิดปกติ ก็น่าจะเกิดจากการมีโรคอ้วนหรือการผลิตฮอร์โมนของรังไข่ผิดปกติได้ ซึ่งการรักษาก็คือการทานยาปรับฮอร์โมนต่อเนื่องซักระยะ แล้วจึงประเมินอาการอีกครั้งค่ะทั้งนี้ หากมีน้ำหนักตัวมาก ก็ควรพยายามลดน้ำหนักตัวลงด้วย โดยใช้วิธีการควบคุมและเลือกทานอาหาร รวมถึงการออกกำลังกาย ไม่ควรทานยาลดน้ำหนักใดๆ การลดน้ำหนักต้องค่อยเป็นค่อยไปอย่างช้าๆ ไม่ควรเร่งรีบ เพราะการลดน้ำหนักลงเร็ว ก็จะมีผลทำให้ประจำเดือนไม่มาได้เช่นกัน